
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

U  I M E  R E P U B L I K E   H R V A T S K E 

R J E Š E N J E

Trgovački sud u Zadru, po sutkinji Ani Markač, povodom prijedloga za otvaranje stečajnog postupka nad dužnikom BOROVI POTOCI d.o.o., Starigrad, Starigrad, OIB:38662660118, kojeg zastupaju punomoćnici, odvjetnici iz Odvjetničkog društva Kotlar, Vidov & partneri d.o.o., Zadar, Zrinsko-Frankopanska 38, dana 5. prosinca 2018.,


r i j e š i o  j e

I. 	Obustavlja se stečajni postupak nad dužnikom BOROVI POTOCI d.o.o., Starigrad, Starigrad, OIB:38662660118.

II.	Ročište u prethodnom postupku određeno za dan 5. prosinca 2018. u 8,45 sati neće se održati. 

Obrazloženje

	Nad uvodno označenom pravnom osobom Financijska agencija (nadalje FINA), RC Split, Podružnica Zadar, 12. veljače 2018. Trgovačkom sudu u Zadru, podnijela je prijedlog za otvaranje stečajnog postupka. 

Prijedlog je podnesen temeljem čl. 110. st. 1. Stečajnog zakona (Narodne novine broj 71/2015 i 104/2017; dalje SZ) jer je dužnik na dan 8. veljače 2018. u Očevidniku redoslijeda osnove za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 454.010,24kn. 

Trgovački sud u Zadru je rješenjem poslovni broj St-62/2018-4 od 27. veljače 2018.  pokrenuo prethodni postupak za otvaranje stečajnog postupka u odnosu na predmetnog dužnika, radi očitovanja o prijedlogu za otvaranje stečajnog postupka nad dužnikom kao i radi rasprave o pretpostavkama za otvaranje stečajnog postupka nad predmetnim dužnikom.  

Sud je 4. prosinca 2018. zaprimio potvrdu o blokadi računa i novčanih sredstava Financijske agencije za ovršenika tj. dužnika BOROVI POTOCI d.o.o., Starigrad, Starigrad, OIB:38662660118, iz koje proizlazi da na dan izdavanja potvrde (4. prosinca 2018.) nepodmirene obveze u Očevidniku redoslijeda osnove za plaćanje istoga iznose 0,00 kn. 

Prema odredbi članka 128. stavak 9. SZ-a, ako dužnik do završetka prethodnog postupka postane sposoban za plaćanje, sud će postupak obustaviti. 

Kako je temeljem potvrde FINA-e o blokadi računa i novčanih sredstava ovršenika od 4. prosinca 2018. sud utvrdio da je dužnik postao sposoban za plaćanje, to je temeljem odredbe članka 128. stavka 9. SZ-a riješeno kao u izreci ovog rješenja pod točkom I.

U Zadru 5. prosinca 2018.
					 	      
Za točnost otpravka-ovlaštena službenica					 	      Sutkinja
Kristina Njegovan 								   Ana Markač, v.r.




UPUTA O PRAVNOM LIJEKU:
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske.


